Probus

Probus (latin: Marcus Aurelius Probus Augustus;I klassisk latin ville Probus' navn blitt skrevet som MARCVS AVRELIVS PROBVS AVGVSTVS.Jones (1971): The Prosopography of the Later Roman Empire, s. 736 født ca. 19. august 232, død september/oktober 282) var romersk keiser fra 276 og til 282.

I løpet av hans keisertid ble grensene langs Rhinen og Donau styrket etter en rekke suksessfulle kriger mot flere germanske stammer, blant annet gotere, alamannerne, lugiere, frankere, burgundere og vandaler. Regionen Agri Decumates og store deler av grensen Limes Germanicus i provinsen Germania Superior ble offisielt oppgitt i løpet av hans tid, og førte til at romerne trakk seg tilbake til elvene Rhinen og Donau som ytterste grenseforsvar.

 Liv og virke 
 Tidlig liv 
Probus ble født i 232 i Sirmium (dagens Sremska Mitrovica i Serbia), Pannonia Inferior,Mc Mahon, Robin (1999): Probus (276-282 A.D.) and Rival Claimants (Proculus, Bonosus, and Saturninus) of the 280s  i: De Imperatoribus Romanis. som sønn av Dalmatius.Aurelius Victor

 Militær karriere 
Probus gikk inn i hæren en gang rundt 250 da han var blitt voksen. Han ble utnevnt til militær tribun av keiser Valerian ICanduci (2010): Triumph & Tragedy, s. 101 Senere utmerket han seg under keiserne Aurelianus og Tacitus.Historia Augusta, Vita Probi, 6–7 Han ble utnevnt til guvernør av de østlige provinser av Tacitus. Da keiseren døde i året etter i 276, bestemte Probus' soldater seg for å utrope sin kommandant til ny keiser.Historia Augusta, Vita Probi, 10:1

Florianus, halvbror av Tacitus, ble også utropt til keiser av sine soldater, men han ble drept etter en vinglete militær kampanje.Zosimus, 1:32 Probus reiste vestover, beseiret goterne langs nedre Donau i 277, og fikk tittelen Gothicus grunnet seieren. Han ble omtrent samtidig bekreftet som keiser av det romerske senatet.Historia Augusta, Vita Probi, 10:9

 Som keiser 
I 278 drev Probus med hell krig i Gallia mot alamannerne og lugierne; begge stammene hadde strømmet gjennom dalførene langs elven Neckar og deretter over Rhinen og inn på romersk territorium.Southern (2001): The Roman Empire from Severus to Constantine, s. 129 På samme tid hadde hans generaler beseiret frankerne og disse militære operasjonene hadde til hensikt å fjerne germanske angripere fra Gallia. Det ga ham også ærestitlene Gothicus Maximus og Germanicus Maximus.

Et av hans prinsipper var aldri å la sine soldater drive lediggang, og i fredstid satte ham dem i virksomhet med nyttig arbeid, blant annet å plante vinranker i Gallia, Pannonia og i andre distrikter for således å fremme økonomien i disse krigsskadde områdene.Canduci (2010): Triumph & Tragedy, s. 103 Av større og mer varig betydning var hans politikk med å bosette germanske stammer i de herjete områdene av Romerriket.Gibbon (1776–89): The History of the Decline and Fall of the Roman Empire, kapittel 12

I årene 279–280 var Probus i henhold til Zosimus i de romerske provinsene Raetia, Illyricum og Lykia for å bekjempe vandalene. I de samme årene beseiret Probus' generaler blemmyene (latin: blemmyae) i Aegyptus. De tilhørte en nomadisk nubisk stammerike lokalisert sør for oldtidens Egypt.History of Blemmyes and nomads in southern Egypt and Nubia , Saudi Aramco World Probus beordret deretter gjenoppbygging av broer og vannkanaler langs Nilen.Historia Augusta, Vita Probi, 9:3–4 Aegyptus var viktig for Romerriket da det meste av kornet ble produsert her.Aegyptus, UNVR History

I 280–281 måtte Probus slå tilbake tre usurpatorer, Julius Saturninus, Proculus og Bonosus.Aurelius Victor, 37:2 Omfanget av disse opprørene mot hans autoritet som keiser er uklart, men det er holdepunkter at de ikke var kun lokale problemer. En inskripsjon hvor navnet til Probus har blitt slettet har blitt funnet så fjernt som i Spania. I 281 var keiseren i Roma hvor han feiret sin triumf.

Probus var ivrig etter å starte sin krigskampanje i øst, men ble oppholdt av opprør i vest.Historia Augusta, Vita Probi, 20:1 Først i 282 kunne han forlate Roma og reiste først mot Sirmium, sin fødeby.

 Mord 
Det er ulike redegjørelser for Probus' død. I henhold til Johannes Zonaras ble den rundt seksti år gamle kommandanten av pretorianergarden, Marcus Aurelius Carus, erklært som ny keiser av sine soldater, mer eller mindre villig selv.Zonaras, 12:29

Probus sendte en del tropper mot den nye troneraneren, men disse soldatene bytte lojalitet og stilte seg på Carus' side. Probus' gjenværende soldater vendte seg mot keiseren og drepte ham mens han oppholdt seg i Sirmium, en gang i tiden september/oktober 282.Aurelius Victor, 37:4 I henhold til andre kilder ble Probus myrdet av misfornøyde soldater som gjorde opprør mot hans ordre om gjøre sivile oppgaver, eksempelvis å drenere myrområder.Historia Augusta, Vita Probi, 20:2-3 Carus ble erklært keiser etter at Probus var død og tok deretter hevn over de som myrdet hans forgjenger.Historia Augusta, Vita Cari, 6:1

 Referanser 

 Litteratur 
Primære kilder
 Aurelius Victor: Epitome de Caesaribus
 Eutropius: Breviarium ab urbe condita
 Historia Augusta: «Life of Probus»
 Johannes Zonaras: Compendium of History, utdrag: «Alexander Severus to Diocletian: 222–284»
 Zosimus: Historia Nova

Sekundære kilder
 Mc Mahon, Robin (1999): «Probus (276–282 A.D.) and Rival Claimants (Proculus, Bonosus, and Saturninus) of the 280s»  i: De Imperatoribus Romanis.
 Dennis, Anthony J. (1995): «Antoniniani of the Roman Emperor Probus» i: The Celator, 9 (11)
 Jones, A.H.M., Martindale, J.R. (1971): The Prosopography of the Later Roman Empire, Vol. I: AD 260-395, Cambridge University Press
 Southern, Patricia (2001): The Roman Empire from Severus to Constantine, Routledge
 Canduci, Alexander (2010): Triumph & Tragedy: The Rise and Fall of Rome's Immortal Emperors, Pier 9, ISBN 978-1-74196-598-8
 Gibbon, Edward (1776–1789): Decline & Fall of the Roman Empire
 Hoeber, Karl (1913): «Marcus Aurelius Probus» i: Catholic Encyclopedia. New York: Robert Appleton Company.

 Eksterne lenker 

 Probus, artikkel hos NumisWiki

Kategori:Romerske keisere
Kategori:Fødsler i 232
Kategori:Dødsfall i 282
Kategori:Krisen i det tredje århundret